Document ID: /roh_data/filtered/fineweb-2-filterrobots_roh.jsonl.gz/6794

L'equipa svizra da curling maschadada è en il final dal gieus olimpics. Uschia cumbatta la Svizra il mardi per aur. Jenny Perret e Martin Rios han gudagnà il mezfinal cunter l'organisaziun dals atlets russ cun 7:5. En il final da mardi dat la Svizra cunter il Canada. Kaitlyn Lawes e John Morris han battì en lur mezfinal la Norvegia cun 8:4.
Il matsch da la Biennaisa e dal Glarunais cunter il duo russ Anastasia Brysgalowa ed Alexander Kruschelnitzki è stà auter, ch'il duel da la dumengia a la fin da la Round Robin. Là eran ils Svizzers l'emprim cun 2:7 en dischavantatg, avant ch'els han gudagnà cun 9:8. En il mezfinal han els d'emprim ennà gì il gieu sut controlla.
RR novitads 14:00